CELEX: C2005/057/32
Language: fi
Date: 2005-03-05 00:00:00
Title: Asia C-520/04: Korkeimman hallinto-oikeuden 20.12.2004 tekemällään päätöksellä esittämä ennakkoratkaisupyyntö Pirkko Marjatta Turpeisen vireille panemassa asiassa

5.3.2005   
            
            
               FI
            
            
               Euroopan unionin virallinen lehti
            
            
               C 57/17
            
         Korkeimman hallinto-oikeuden 20.12.2004 tekemällään päätöksellä esittämä ennakkoratkaisupyyntö Pirkko Marjatta Turpeisen vireille panemassa asiassa
   (Asia C-520/04)
   (2005/C 57/32)
   Oikeudenkäyntikieli: suomi
   Korkein hallinto-oikeus on pyytänyt 20.12.2004 tekemällään päätöksellä, joka on saapunut Euroopan yhteisöjen tuomioistuimen kirjaamoon 22.12.2004, Euroopan yhteisöjen tuomioistuimelta Pirkko Marjatta Turpeisen vireille panemassa asiassa ennakkoratkaisua seuraaviin kysymyksiin:
   
               1.
            
            
               Onko Euroopan yhteisön perustamissopimuksen 18 artiklaa unionin kansalaisen oikeudesta vapaasti liikkua ja oleskella jäsenvaltioiden alueella tai 39 artiklaa työntekijöiden vapaan liikkuvuuden turvaamisesta yhteisössä tulkittava siten, että niistä toinen tai molemmat ovat esteenä sellaiselle kansalliselle lainsäädännölle, jonka mukaan ulkomailla asuvalta jäsenvaltiossa rajoitetusti verovelvolliselta tästä jäsenvaltiosta maksetusta julkisoikeudelliseen palvelussuhteeseen perustuvasta veronalaisesta eläkkeestä perittävä lähdevero ylittää eräissä tapauksissa sen veron, joka verovelvolliselta perittäisiin tässä jäsenvaltiossa asuvana ja niin ollen yleisesti verovelvollisena henkilönä.
            
         
               2.
            
            
               Onko ammattitoimintansa lopettaneiden työntekijöiden ja itsenäisten ammatinharjoittajien oleskeluoikeudesta annettua neuvoston direktiiviä (90/365/ETY) (1) tulkittava siten, että se on esteenä edellä kohdassa 1 selostetun kaltaiselle kansalliselle lainsäädännölle.
            
         
      (1)  annettu 28 päivänä kesäkuuta 1990, EYVL, Erityispainos 1994, 6/Nide 3, s. 60